CELEX: 62013CN0069
Language: el
Date: 2013-02-11 00:00:00
Title: Υπόθεση C-69/13: Αίτηση προδικαστικής αποφάσεως την οποία υπέβαλε το Tribunale civile di Roma (Ιταλία) στις 11 Φεβρουαρίου 2013 — Mediaset SpA κατά Ministero dello Sviluppo Economico

25.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 147/7
            
         Αίτηση προδικαστικής αποφάσεως την οποία υπέβαλε το Tribunale civile di Roma (Ιταλία) στις 11 Φεβρουαρίου 2013 — Mediaset SpA κατά Ministero dello Sviluppo Economico
   (Υπόθεση C-69/13)
   2013/C 147/11
   Γλώσσα διαδικασίας: η ιταλική
   
      Αιτούν δικαστήριο
   
   Tribunale civile di Roma
   
      Διάδικοι στην υπόθεση της κύριας δίκης
   
   
      Προσφεύγουσα: Mediaset SpA
   
      Καθού: Ministero dello Sviluppo Economico
   
      Προδικαστικά ερωτήματα
   
   
               1)
            
            
               Δεσμεύεται το εθνικό δικαστήριο, το οποίο καλείται να αποφανθεί σχετικά με το ποσό της κρατικής ενισχύσεως, η ανάκτηση της οποίας επιτάσσεται από την Ευρωπαϊκή Επιτροπή, τόσο όσον αφορά το νομότυπο όσο και το ποσό της ανακτήσεως, από την απόφαση της Ευρωπαϊκής Επιτροπής της 24ης Ιανουαρίου 2007, η οποία εκδόθηκε μετά το πέρας της διαδικασίας σχετικά με την κρατική ενίσχυση C 52/2005, όπως συμπληρώθηκε με τις εκτελεστικές αποφάσεις της Ευρωπαϊκής Επιτροπής, οι οποίες περιέχονται στα σημειώματα της 11ης Ιουνίου 2008 COMP/H4/EK/cd D(2008) 127 και της 23ης Οκτωβρίου 2009 COMP/H4/CN/si D(2009)230, και επικυρώθηκε από το Δικαστήριο με την απόφαση της 15ης Ιουνίου 2010, T-177/07;
            
         
               2)
            
            
               Σε περίπτωση αρνητικής απαντήσεως: Αποσκοπούσε το Δικαστήριο, κρίνοντας με την απόφαση της 15ης Ιουνίου 2010, T-177/07 ότι το εθνικό δικαστήριο είναι αρμόδιο να αποφανθεί επί του ποσού της κρατικής ενισχύσεως, να περιορίσει την εν λόγω εξουσία στον υπολογισμό ποσού το οποίο, δεδομένου ότι αναφέρεται σε κρατική ενίσχυση πράγματι χορηγηθείσα ή εκτελεσθείσα, δέον αναγκαστικώς να είναι θετικό και δεν είναι δυνατόν να είναι μηδενικό;
            
         
               3)
            
            
               ή, αντιθέτως, αποσκοπούσε το Δικαστήριο, κρίνοντας με την απόφαση της 15ης Ιουνίου 2010, T-177/07 ότι το εθνικό δικαστήριο είναι αρμόδιο να αποφανθεί επί του ποσού της κρατικής ενισχύσεως, να αναγνωρίσει στο εθνικό δικαστήριο εξουσία εκτιμήσεως της απαιτήσεως περί ανακτήσεως, τόσο όσον αφορά το νομότυπο όσο και το ποσό της ανακτήσεως, και συνεπώς ακόμα και την εξουσία να απορρίψει την ύπαρξη υποχρεώσεως επιστροφής;